Sant Sarnin (Cantal)
Sant Sarnin (Saint-Cernin en francés) es una comuna occitana d'Auvèrnhe, situada administrativament dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Geografia

Comunas vesinas

Perimètre del territòri

Toponimia
Las fòrmas ancianas son Sanctus Sarucenius, latinizacion (lo nom es Saturninus) de 1312, Sanctus Sadournus, latinizacion de 1355, Sanctus Severinus, latinizacion de 1357, Sanctus Saturninus, en latin, en 1374, Sainct-Sernon, en 1456, Sanctus Saturnynus, en latin, en 1522, Sainct Sarni, en 1552, Sainct-Sarny, en 1564, Sant-Sarny, al sègle XVI, Saint-Sarnon, 1610, Sainct-Sarnin, en 1614, Sainct-Sernin, en 1626, Sainct-Serny, en 1631, Sainct-Serin, en 1676, Sainct-Cernain, en 1715, Saint-Sairnin, en 1744, Saint-Sorny, en 1756 . Sant Sarnin es un avesque de Tolosa (lo prumièr ?), martirizat en 257 .

 Saint-Martin-de-Valois. Las fòrmas ancianas son Mansus Sancti Martini, en latin, en 1269, Sanctus Martinus de Valoyre, en latin, al sègle XIV, Sanctus Martinus de subeus Tornamira, en latin, en 1403, Sanctus Martinus de Valoix, en 1522, Samct-Martin-soubs-Tornamire, en 1552, Sainct-Martin du Valviel, en 1627, Sainct-Martin-soubs-Tournemire, en 1628, Sainct-Martin-de-Valies, en 1644, Sainct-Martin-de-Valois, en 1649, Sainct-Martin-de-Valoix, en 1668, Sainct-Martin de Vallois, en 1686 . Sant Martin, avesque de Tors, èra un evangelizator de las Gàllias al sègle IV  e las parròquias que pòrtan son nom datan sovent de la Nauta Edat Mejana. Las fòrmas del determinant an subit l'influéncia de la region francesa de Valois (Pagus vadensis) e encara mai de la branca dels Capecians. Malurosament, las fòrmas ancianas pas influénciadas per Valois son pauc disèrtas e contradictòrias : Valoyre, Valviel (?), Valies. Coma lo vilatge es a pauca distància del riu Doire (en francés), en gallés doriā , benlèu en occitan Doira, una fòrma *Vall-doria es probabla ( > *Valedoria > *Valedoira > *Valeoira > *Valoira ?); una diftongason posteriora es pas impossibla : *Valoèira ?.

Istòria 

 En 1826, annexèron la comuna de Saint-Martin-de-Valois a Sant Sarnin per ordenença reiala del 6 de genièr 1826 ; en 1839, Frais Anglars venguèt comuna a partir del territòri de Sant Sarnin .

Administracion 

 Davant la refòrma cantonala de 2014, aplicada en 2015, la comuna èra del canton de Sant Sarnin (capluòc); es ara del canton de Naucèla.

Demografia

Luòcs e monuments

Personalitats ligadas amb la comuna 
Joan Vesòla es nascuda al vilatge de T[o]ron.

Parlar locau 
Segon los escriches de Joan Vesòla, es possible de supausar que disèm localament Jòrge e non Jòrdi, Jaumelina e non Jacmelina, dal e non del(h) o dau, bèl e non bèu, Pèire e non Pèir o Peire.

Veire tanben

Ligams extèrnes

Nòtas e referéncias

Nòtas

Referéncias

Comuna d'Auvèrnhe (Occitània)
Comuna de Cantal
Comuna d'Occitània